Верхавыя балоты атрымліваюць ваду, у асноўным, з дажджом або снегам. У такой вадзе мала мінеральных соляў, якія патрэбныя для росту многіх раслін. Менавіта таму на верхавых балотах часцей за ўсё распаўсюджаныя сфагнавыя імхі, якія выдатна растуць у такіх умовах. Гэтыя імхі валодаюць цікавымі ўласцівасцямі, якія фарміруюць ўмовы ў гэтай экасістэме. Яны растуць густымі шчыльнымі скопішчамі, якія ўтвараюць буйныя падушкі або суцэльныя дываны. Прычым у сярэдзіне балота яны растуць хутчэй, таму цэнтр значна выступае над ўскраінамі – часам на 5-7 метраў. Аднаслаёвае лісце сфагнума ўтрымоўвае вялікую колькасць мёртвых ваданосных клетак з порамі, лёгка ўбірае ваду. Паводле ацэнак навукоўцаў, сфагнум запасіць вады так шмат, што яе маса перавышае масу самой расліны ў 30 разоў. Гэта спрыяе хуткаму развіццю верхавых балот у месцах, дзе з'яўляюцца гэтыя імхі. Сцеблы сфагнума растуць верхавінай, а знізу штогод адміраюць, утвараючы торф.